Document ID: /roh_data/filtered/fineweb-2-filterrobots_roh.jsonl.gz/53433

En ses emprim cudesch «Bündnerspeck» raquinta Gian Gaudenz da quatter onns da sia uffanza. Damai che ses bab ha lavurà tar la duana sin l'eroport a Kloten, ha la famiglia stuì far midada da l'Engiadina giu la Bassa.
L'autur cun annada 1952 descriva a moda divertenta episodas da quel temp e mussa però era las sfidas ch'il mattet aveva da dumagnar. A Kloten ha Gianin sco emprim stuì emprender tudestg. Pervi da ses accent vegniva el numnà «Bündnerspeck» u «Steinbocktsching».
Questas experientschas han gidà l'autur dad esser pli tard tolerant envers tut quai ch'è ester e da sviluppar ina chapientscha per umans ch'èn auters e che ston s'integrar en nossa societad.